open-index/open-wikipedia-markdown huggingface dataset:
Harry Silfver

**Harri (Harry) Juhani Silfver** (26. tammikuuta 1948 Salo – 23. tammikuuta 2004 Salo)  oli suomalainen jääkiekkoilija. Hän pelasi SM-sarjaa Turun Palloseuran joukkueessa vuosina 1969–1972. Pelipaikaltaan hän oli puolustaja.

Silfverin paras kausi oli 1970–1971, jolloin hän pelasi SM-sarjassa 20 ottelua sekä teki kolme maalia ja syötti yhden. Koko uransa aikana hän pelasi 43 SM-sarjaottelua ja sai kolmen maalin ja yhden syötön lisäksi tilastomerkinnöikseen 12 jäähyminuuttia.

Kaikkiaan Silfverillä eli *Labulla* oli SM-sarjakausia kolme ja parhaana sijoituksena neljäs vuonna 1970. Salon parhaaksi jääkiekkoilijaksi hänet valittiin vuonna 1968, ja SalPa:n paras jääkiekkoilija ja jalkapalloilija hän on ollut kaksi kertaa. Silfver oli SalPan johtokunnan jäsen. Hän harrasti kirjallisuutta. Ammatiltaan hän oli vaaitsija ja kotikuntansa oli Salo.

## Lähteet
* 
* 
* 

### Viitteet
Lauri Jämsen

**Lauri Jämsen** (s. 22. huhtikuuta 1950 Pihtipudas) on suomalainen jääkiekkoilija. Hän pelasi SM-sarjaa Turun Palloseuran joukkueessa vuosina 1967–1973. Pelipaikaltaan hän oli puolustaja.

Jämsen pelasi viiden SM-sarjakautensa aikana 116 ottelua, teki yhdeksän maalia ja syötti 21 sekä istui jäähyllä 18 minuuttia.

## Lähteet
* 
* 
* 

### Viitteet
Eero Juntunen

**Eero Tauno Ilmari Juntunen** (7. kesäkuuta 1944 Kemi – 15. maaliskuuta 1986) oli suomalainen jääkiekkoilija. Hän pelasi SM-sarjaa Turun Palloseuran joukkueessa vuosina 1970–1973. Pelipaikaltaan hän oli puolustaja. Hän edusti Suomea yhdessä B-maaottelussa.

Joensuusta Turkuun tullut Juntunen pelasi kolmen SM-sarjakautensa aikana 79 ottelua, teki kaksi maalia ja syötti seitsemän sekä istui jäähyllä 18 minuuttia.

Juntusen aiempi seura oli Joensuun Kiekko-Pojat, jossa toimi kapteenina ja varakapteenina. Hänen ammattinsa oli insinööri ja kotikunta oli Turku.

## Lähteet
* 
* 
* 

### Viitteet
Augusto Bertazzoni

**Augusto Bertazzoni** (10. tammikuuta 1876 Polesine di Pegognaga – 30. elokuuta 1972) oli italialainen roomalaiskatolinen arkkipiispa. Hänet vihittiin papiksi 23. helmikuuta 1899 ja nimitettiin Potenza e Marsico Nuovon hiippakunnan johtoon 30. kesäkuuta 1930. Piispaksi vihkiminen seurasi 15. elokuuta. Pääkonsekraattorina toimi Domenico Menna, jota avustivat Anselmo Rizzi ja Giovanni Battista Rosa.

Bertazzoni sai 30. marraskuuta 1950 arkkipiispan henkilökohtaisen arvonimen. Hän osallistui Vatikaanin toiseen kirkolliskokoukseen. Hän jäi eläkkeelle 30. marraskuuta 1966, jolloin hän sai vielä nimityksen Temunianan titulaaripiispaksi.

## Lähteet
Oscar Cantú

**Oscar Cantú** (s. 5. joulukuuta 1966 Houston, Texas, Yhdysvallat) on yhdysvaltalainen roomalaiskatolinen piispa. Hänet vihki Galveston-Houstonin hiippakuntaan diakoniksi James Anthony Tamayo 6. marraskuuta 1993 ja papiksi Joseph Anthony Fiorenza 21. toukokuuta 1994. Hänet nimitettiin 10. huhtikuuta 2008 San Antonion arkkihiippakunnan vihkipiispaksi ja Dardanuksen titulaaripiispaksi. Piispaksi konsekroinnin suoritti 2. kesäkuuta José Horacio Gómez Velasco, jota avustivat Joseph Anthony Fiorenza ja Joe Steve Vásquez. 

Cantú toimi myös San Antonion apostolisena hallitsijana toukokuusta lokakuuhun 2010.

Cantú siirtyi Texasista New Mexicoon saatuaan 10. tammikuuta 2013 nimityksen Las Crucesin piispaksi. Hänet asetettiin uuteen virkaansa 28. helmikuuta.

## Lähteet
Leonard Auala

**Leonard Nangolo Auala** (25. syyskuuta 1908 Iiyale, Oniipa, Ambomaa, Saksan Lounais-Afrikka — 4. joulukuuta 1983 Onandjokwe, Lounais-Afrikka) oli Ambo-Kavangon kirkon ensimmäinen piispa 1963–1978.)

## Varhaisvaiheet
Auala syntyi Oniipassa, joka nykyään kuuluu Oshanan alueeseen. Hänen vanhempansa olivat Nakanyala Vilho yaAwala (Shihwa) waAmukwiyu ja Nekwaya Loide yaShikongo shaNangolo dhaAmutenya. Hänet kasvattivat suomalaiset lähetyssaarnaajat Oniipassa. Hän kävi alkeiskoulun Oniipassa vuosina 1919–31 ja jatkoi opintojaan Augustineumissa Okahandjassa. Teologiaa hän opiskeli Elimissä ja vuosina 1956–57 Määrin kirkon teologisessa seminaarissa Port Elizabethssa Etelä-Afrikassa.

## Ura
Auala oli kirkon lääninrovasti vuodesta 1954, ja hän oli ehdolla kirkon toiseksi esimieheksi Birger Erikssonin jälkeen mutta hävisi vuonna 1958 vaalissa suomalaiselle Alpo Hukalle. Hänet kuitenkin valittiin kirkon johtajaksi vuonna 1960 ja vihittiin kirkkonsa ensimmäiseksi piispaksi vuonna 1963.

Auala oli mukana kansainvälisissä tehtävissä, kuten Luterilaisen Maailmanliiton toimeenpanevassa komiteassa ja toimi koko Etelä-Afrikan mustan väestön tilanteen kohentamisen hyväksi. Auala kuului SWAPOon, ja siksi eteläafrikkalaiset apartheid-viranomaiset uhkailivat häntä. Hän tapasi usein Etelä-Afrikan edustajia ja keskusteli heidän kanssaan kontrahtityöläisten oloista ja muista apartheid-politiikkaan liittyvistä asioista.

Leonard Auala oli naimisissa Aina Aluhe yaSakeuksen kanssa vuodesta 1935 lähtien. He saivat 10 lasta, kuusi poikaa ja kaksi tytärtä.

## Teokset
**The Ovambo: Our Problems and Hopes*. Munger Africana Library, California Institute of Technology, Pasadena. 1973.
**Kerron elämästäni*. (*Onakuziwa yandje*.) Käsikirjoituksesta suomentanut Kirsti Ihamäki. Helsinki: Suomen Lähetysseura, 1975.

## Kirjallisuutta
* 
*

## Lähteet
Pikikottarainen

**Pikikottarainen** (*Aplonis cantoroides*) on kottaraisten heimoon kuuluva varpuslintu.

## Levinneisyys
Pikikottaraista tavataan Australiassa, Indonesiassa, Papua-Uudessa-Guineassa ja Salomonsaarilla. Lajin on raportoitu olevan yleinen, ja se on luokiteltu elinvoimaiseksi.

## Lähteet
Aaro Astola

**Aaro Ilmari Astola** (21. marraskuuta 1904 – 11. lokakuuta 1981) oli Suomen puolustusvoimien kenraalimajuri. Hänen vanhempansa olivat kapteeni Edvard Astola ja Maria Astola o.s. Valkonen. Aaro Astola oli aviossa Sirkka Annikki Sorvalin kanssa ja liitosta on kaksi tytärtä.
Astola kirjoitti ylioppilaaksi Viipurin reaalikoulun Maanviljelys- ja Kauppalyseosta 1924 ja opiskeli sen jälkeen kadettikoulun 24. kadettikurssilla vuosina 1925–1927. Kadettikoulun jälkeen hän toimi nuorempana upseerina kenttätykistörykmentti 2:ssa (KTR 2), opetusupseerina reserviupseerikoulussa sekä Taistelukoulussa. Vuosina 1933–1934 hän toimi aluepäällikkönä Sortavalan suojeluskuntapiirissä josta palasi patterin päälliköksi ja ye-upseeriksi KTR 2:een. Vielä ennen sotaa hän ehti opiskella Sotakorkeakoulun Ilmasotaosastolla. Talvisodan aikana Astola palveli Kannaksen armeijan esikunnassa ilmatorjuntatoimiston päällikkönä. Jatkosodassa hän toimi II armeijakunnan ilmatorjuntakomentajana, raskas patteristo 30:n komentajana, ilmatorjuntarykmentti 2:n komentajana sekä Päämajan operatiivisen osaston toimistoesiupseerina. 
Rauhan palattua hän oli vuosina 1945–1953 Ilmatorjuntakoulun johtaja, 1954–1961 Pääesikunnan sotatalousosaston osastopäällikkö ja vuosina 1961–1964 Pääesikunnan huoltopäällikkö.. Hänet ylennettiin kenraalimajuriksi 1961 ja siirtyi reserviin 1964.

## Ylennykset
* Reservin vänrikki 1925
* Vänrikki 1927
* Luutnantti 1929
* Kapteeni 1933
* Majuri 1940
* Everstiluutnantti 1942
* Eversti 1955
* Kenraalimajuri 1961

## Kunniamerkit
* Suomen Valkoisen Ruusun komentajamerkki
* Suomen Valkoisen Ruusun 1.lk ritariristi
* Vapaudenristi 2., 3. ja 4.lk miekkojen kera
* talvisodan muistomitali
* jatkosodan muistomitali

## Lähteet
Papuankottarainen

**Papuankottarainen** (*Aplonis mystacea*) on kottaraisten heimoon kuuluva varpuslintu.

## Levinneisyys
Papuankottaraista tavataan Indonesiassa ja Papua-Uudessa-Guineassa. Sen populaation arvellaan olevan huono ja laji on huonosti tunnettu.

## Elinympäristö
Papuankottarainen elää alamaan metsissä, mutta myös vuorilla 580 metrin korkeuteen asti.

## Lähteet
Carl Henrik Asp

**Carl Henrik Asp** (1779–1864) oli suomalainen juristi. Hän oli sotatuomarina Porin rykmentissä ja kirjoitti sinä aikana päiväkirjan, jolla on huomattavaa historiallista arvoa. Hän keräsi kansanrunoutta ja edisti suomen kielen ja suomenkielisen kirjallisuuden kehittämistä. Päiväkirjan julkaisi hänen vävynsä Oskar Rancken. Helsingin yliopiston ensimmäinen anatomian professori Georg Asp oli Aspin ja tämän toisen puolison Sofia Wilhelmina Hellgrenin (k. 1888) poika.

## Päiväkirja
Päiväkirja sisältyy teokseen:
*Rancken, J. Oskar I., *Bidrag till femtio-åriga minnet af Döbeln och björneborgarne: i finska kriget 1808 och 1809: anteckningar af en civil tjensteman vid Björneborgs regemente*, utgifne med tillagde noter af J. O. J. Rancken. Stockholm: Albert Bonnier, 1860.

## Lähteet

## Aiheesta muualla
*
Totuuden torvet

**Totuuden torvet** on syksyllä 2013 MTV3-kanavalla esitetty viihdeohjelma. Ohjelmaa juonsi Aki Linnanahde ja vakiopanelisteina toimivat Aku Hirviniemi, Krista Kosonen ja Riku Nieminen. Ohjelmassa nähtiin myös kilpailemassa kaksi viikoittain vaihtuvaa julkisuuden henkilöä, joiden tehtävänä oli erottaa totuus valheesta. Julkkisvieraista voitti se, joka onnistui keräämään oikeita vastauksia enemmän kuin toinen.

Ohjelma perustui 1980-luvulla Venla-palkinnonkin voittaneeseen sarjaan *[[Valehtelijoiden klubi]]*.

## Jaksot ja vieraat

## Lähteet

## Aiheesta muualla
* Totuuden torvet MTV3:n sivuilla
Sonic Jump

**Sonic Jump** on Hardlightin kehittämä ja Segan alun perin vuonna 2006 julkaisema tasohyppelypeli T-Mobilelle, iOS:lle ja Androidille. Toisin kuin monissa muissa Sonic the Hedgehog -pelisarjan peleissä, Sonic Jumpissa ei juosta lainkaan, vaan siinä hypitään ylöspäin aina tason huipulle asti. Peli sisältää kaksi moodia, "Story Moden", jolla on vaiheittain lopullisia päämääriä, ja "Arcade Moden", jossa on loputtomiin jatkuvia tasoja.

## Lähteet
Serafim de Sousa Ferreira e Silva

**Serafim de Sousa Ferreira e Silva** (s. 16. kesäkuuta 1930 Santa Maria de Avioso) on portugalilainen roomalaiskatolinen piispa. Hänet vihittiin papiksi 1. elokuuta 1954 ja nimitettiin Bragan arkkihiippakunnan vihkipiispaksi sekä Lemellefan titulaaripiispaksi 30. huhtikuuta 1979. Piispaksi vihkiminen seurasi 16. kesäkuuta. Pääkonsekraattorina toimi Eurico Dias Nogueira, jota avustivat António Ferreira Gomes ja António de Castro Xavier Monteiro.

Vuonna 1981 de Sousa Ferreira e Silva sai nimityksen Lissabonin vihkipiispaksi. 7. toukokuuta 1987 hänet nimitettiin Leiria-Fátiman koadjuuttoripiispaksi, ja 2. helmikuuta 1993 hänestä tuli sen piispa. Hän jäi eläkkeelle 22. huhtikuuta 2006.

## Lähteet
Melanesiankottarainen

**Melanesiankottarainen** (*Aplonis feadensis*) on kottaraisten heimoon kuuluva varpuslintu.

## Levinneisyys
Melanesiankottaraista tavataan useilla Papua-Uuden-Guinean ja Salomonsaarten pienillä saarilla. Lajin kannaksi arvioidaan 1&nbsp;000–2&nbsp;499 yksilöä, ja se on luokiteltu silmälläpidettäväksi.

## Elintavat
Melanesiankottarainen käyttää ravinnokseen hedelmiä ja etsii ravintoa usein pareittain. Se pesii vanhojen puiden koloissa.

## Lähteet
Tanimbarinkottarainen

**Tanimbarinkottarainen** (*Aplonis crassa*) on kottaraisten heimoon kuuluva varpuslintu.

## Levinneisyys
Tanimbarinkottaraista tavataan kotoperäisenä Bandanmeren Tanimbar-saarilla. Vaikka lajin on kuvattu olevan melko yleinen, on sen esiintymisalue kuitenkin hyvin pieni, ja sitä uhkaa sopivien elinympäristöjen tuhoutuminen. Laji on luokiteltu silmälläpidettäväksi.

## Elinympäristö
Tanimbarinkottarainen elää monenlaisissa metsissä.

## Lähteet
Connor Hardowa

**Connor Hardowa** (s. 15. marraskuuta 1988 Edmonton, Alberta, Kanada) on kanadalainen jääkiekkopuolustaja, joka pelaa ECHL-joukkue Manchester Monarchsissa . Hän laukoo oikealta.

## Ura
Hardowa pelasi Albertan paikallisia juniorisarjoja, viimeisimpänä AJHL:ssä ja Spruce Grove Saintsin joukkueessa, jossa hän debytoi kevään 2006 pudotuspeleissä. Hardowa voitti siellä viimeisellä kaudellaan 2008–2009 koko sarjan puolustajien pistepörssin tehoilla 20+43=63 ja valittiin koko AJHL:n arvokkaimmaksi pelaajaksi, parhaaksi puolustajaksi sekä pohjoisen divisioonan tähdistökentälliseen.

Vuodet 2009–2013 Hardowa kävi New Hampshiren yliopistoa. Hän voitti ensimmäisellä kaudellaan joukkueensa mukana Hockey Eastin runkosarjan ja valittiin sarjan akateemiseen tähdistökentälliseen. Viimeisellä yliopistokaudellaan 2012–2013 Hardowa toimi UNH:n kapteenina. Hän kävi kauden päätteeksi myös kahden ottelun mittaisella amatööritryoutilla AHL-joukkue Abbotsford Heatissä huhtikuussa 2013.

Kaudeksi 2013–2014 Hardowa siirtyi Mestis-joukkue KooKoohon. Hän voitti kauden päätteeksi Mestiksen-mestaruuden. Hardowa palasi kaudeksi 2014–2015 Pohjois-Amerikkaan ja siirtyi ECHL-joukkue Utah Grizzliesin riveihin. Hän jakoi pudotuspeleissä joukkueen sisäisen tehotilaston voiton Alex Krushelnyskin kanssa lukemalla +5. Joulukuussa 2014 Hardowa kävi viiden ottelun mittaisella lainasopimuksella AHL-joukkue Texas Starsissa.

## Tilastot

## Lähteet
*
*

### Viitteet
Rennellinkottarainen

**Rennellinkottarainen** (*Aplonis insularis*) on kottaraisten heimoon kuuluva varpuslintu.

## Levinneisyys
Rennellinkottaraista tavataan kotoperäisenä Salomonsaarilla. Lajia on kuvattu runsaaksi, ja se on luokiteltu elinvoimaiseksi.

## Lähteet
António Augusto dos Santos Marto

**António Augusto dos Santos Marto** (s. 5. toukokuuta 1947 Tronco) on portugalilainen roomalaiskatolinen piispa. Hänet vihittiin papiksi Vila Realin hiippakuntaan 7. marraskuuta 1971 ja nimitettiin Bragan vihkipiispaksi sekä Bladian titulaaripiispaksi 10. marraskuuta 2000. Piispaksi vihkiminen seurasi 11. helmikuuta 2001. Pääkonsekraattorina toimi Joaquim Gonçalves, jota avustivat Jorge Ferreira da Costa Ortiga ja Gilberto Délio Gonçalves Canavarro dos Reis.

Dos Santos Marto sai 22. huhtikuuta 2004 nimityksen Viseun ja 22. huhtikuuta 2006 Leiria-Fátiman piispaksi.

## Lähteet
Biakinkottarainen

**Biakinkottarainen** (*Aplonis magna*) on kottaraisten heimoon kuuluva varpuslintu.

## Levinneisyys
Biakinkottaraista tavataan Indonesiassa Biakin ja Numforin saarilla. Lajia on kuvattu runsaaksi, ja se on luokiteltu elinvoimaiseksi, vaikka sen esiintymisalue onkin pieni. Biakinkottaraisen pyrstö on erittäin pitkä ja väriltään laji on kauttaaltaan musta. Lintu liikkuu usein pareittian tai parvina. Sen elinympäristöä ovat metsät ja puutarhat.

## Lähteet
Amândio José Tomás

**Amândio José Tomás** (s. 23. huhtikuuta 1943 Cimo da Vila da Castanheira) on portugalilainen roomalaiskatolinen piispa. Hänet vihittiin papiksi Vila Realin hiippakuntaan 15. elokuuta 1967 ja nimitettiin Évoran arkkihiippakunnan vihkipiispaksi sekä Feradi Maiuksen titulaaripiispaksi 5. lokakuuta 2001. Piispaksi vihkiminen seurasi 6. tammikuuta 2002. Pääkonsekraattorina toimi paavi Johannes Paavali II, jota avustivat Leonardo Sandri ja Robert Sarah.

Tomás sai 8. tammikuuta 2008 nimityksen Vila Realin koadjuuttoripiispaksi, ja 17. toukokuuta 2011 hänestä tuli sen piispa.

## Lähteet
BMZ

**BMZ** eli **Belorusski metallurgitšeski zavod** () on Valko-Venäjän Homelin alueen Žlobinin kaupungissa sijaitseva suuri terästehdas.

Terästeollisuusyhtiö perustettiin ja tehtaan rakennustyöt alkoivat vuonna 1982. Tuotanto käynnistettiin vuonna 1984. Yritys on Valko-Venäjän tasavallan omistama osakeyhtiö (OAO). Terästehdas on merkittävä työllistäjä seudullaan, sillä yhtiön palveluksessa oli vuonna 2012 runsas 11&nbsp;600 työntekijää.

BMZ:n liikevaihto oli vuonna 2012 yhteensä 15&nbsp;128 miljardia ja nettotulos 38,4 miljardia Valko-Venäjän ruplaa. Euroiksi muunnettuna liikevaihto oli 1,334 miljardia ja nettotulos vaatimaton 3,4 miljoonaa EUR (valuuttamuunnos Valko-Venäjän virallisin vuoden 2012 lopun kurssein).

Yhtiö tekee teräksestä tankoja, putkia, lankaa ja vaijeria. Vuonna 2012 BMZ valmisti kaikkiaan 2,691 miljoonaa tonnia näitä terästuotteita. 

## Lähteet

## Aiheesta muualla
*Metals and Mining - Company Overview of RUE Byelorusian steel works  (businessweek.com)
*EDB and Belarusbank to jointly finance the construction of a new rolling mill  (eabr.org)
*Byelorussian Steel Works Produced its Five Millionth ton of Wire Rod   (wireworld.com)
António Valente da Fonseca

**António Valente da Fonseca** (19. marraskuuta 1884 Válega – 26. helmikuuta 1972) oli portugalilainen roomalaiskatolinen piispa. Hänet vihittiin papiksi 21. joulukuuta 1907 ja nimitettiin Vila Realin hiippakunnan vihkipiispaksi sekä Ceramuksen titulaaripiispaksi 23. lokakuuta 1931. Piispaksi vihkiminen seurasi 21. helmikuuta 1932. Pääkonsekraattorina toimi João Evangelista de Lima Vidal, jota avustivat António Bento Martins nuorempi ja Agostinho de Jesus e Souza.

Da Fonseca sai 31. toukokuuta 1933 nimityksen Vila Realin piispaksi, jona hän toimi, kunnes erosi 10. tammikuuta 1967. Eroamispäivänään hän sai vielä nimityksen Agbian titulaaripiispaksi, mutta hän erosi myös titulaarihiippakunnan johdosta 27. tammikuuta 1971. Hän osallistui Vatikaanin toiseen kirkolliskokoukseen.

## Lähteet
João Evangelista de Lima Vidal

**João Evangelista de Lima Vidal** (2. huhtikuuta 1874 Aveiro – 5. tammikuuta 1958) oli portugalilainen roomalaiskatolinen arkkipiispa. Hänet vihittiin papiksi 19. joulukuuta 1896 ja valittiin Angola e Congon hiippakunnan johtoon 4. maaliskuuta 1909. Piispaksi konsekroinnin suoritti 29. kesäkuuta Giulio Tonti, jota avustivat Manuel Correia de Bastos Pina ja José Alves de Mariz. 

De Lima Vidal sai 9. joulukuuta 1915 nimityksen Lissabonin vihkipiispaksi ja Mitylenen titulaariarkkipiispaksi. 23. toukokuuta 1923 hänet nimitettiin Vila Realin piispaksi arkkipiispan henkilökohtaisella arvonimellä. Hän erosi tehtävistään 31. toukokuuta 1933 ja sai samana päivänä nimityksen Oxyrynchuksen titulaariarkkipiispaksi. 

16. tammikuuta 1940 de Lima Vidal sai nimityksen Aveiron piispaksi ja piti arkkipiispan henkilökohtaisen tittelin. Hän kuoli 83-vuotiaana virassa.

## Lähteet
Haikonen

**Haikonen** on suomenkielinen sukunimi. Tunnettuja suomalaisia Haikosia ovat muun muassa:

* Antti Haikonen (1822–1900), poliisi, maanviljelijä, valtiopäivämies ja herastuomari
* Antti Haikonen (1893–1968), jääkärikapteeni
* Henna-Riikka Haikonen (s. 1993), suunnistaja
* Jouni Haikonen, koripalloilija
* Julia Haikonen (s. 2000), jalkapalloilija
* Jyrki Haikonen (1935–2026), toimittaja
* Matti Haikonen (1926–2006),  jousiammunnan maailmanmestari
* Pertti Haikonen (s. 1948), jalkapalloilija
* Toni Haikonen (s. 1971), moottorikelkkailija.
Anacleto Cordeiro Gonçalves de Oliveira

**Anacleto Cordeiro Gonçalves de Oliveira** (17. heinäkuuta 1946 Cortes – 18. syyskuuta 2020) oli portugalilainen roomalaiskatolinen piispa. Hänet vihittiin papiksi Leirian hiippakuntaan 15. elokuuta 1970 ja nimitettiin Lissabonin vihkipiispaksi sekä Aquae Flaviaen titulaaripiispaksi 4. helmikuuta 2005. Piispaksi vihkiminen seurasi 24. huhtikuuta. Pääkonsekraattorina toimi Serafim de Sousa Ferreira e Silva, jota avustivat Albino Mamede Cleto ja Manual Pelino Domingues. 

Gonçalves de Oliveira sai 11. kesäkuuta 2010 nimityksen Viana do Castelon piispaksi, jonka virkaan hänet asetettiin 15. elokuuta.

## Lähteet
Petter Savola

**Petter Erik Mikael Savola** (24. tammikuuta 1932 Leppävirta – 5. maaliskuuta 2018 Kuopio) oli suomalainen lääkäri ja poliitikko.

Savola suoritti lääketieteen lisensiaatin tutkinnon vuonna 1960 ja valmistui sisätautien erikoislääkäriksi vuonna 1965. Hän toimi lääkärinä Niuvanniemen sairaalassa 1961, Kuopion keskussairaalassa 1961–1964 ja Kuopion sisätautisairaalassa vuodesta 1964 sekä muun muassa Kuopion Lääninvankilan lääkärinä 1966–1973 ja Kuopion yhteiskoulun lääkärinä 1963–1973. Vuonna 1989 hänelle myönnettiin lääkintöneuvoksen arvonimi.

Kansanedustajana Savola toimi kaksi vaalikautta vuosina 1975–1983 edustaen Kuopion läänin vaalipiiriä ja kuului Keskustan eduskuntaryhmään. Eduskunnan valiokunnista hän oli jäsenenä suuressa valiokunnassa, talousvaliokunnassa ja sosiaalivaliokunnassa. Presidentin valitsijamiehenä hän toimi vuosina 1978 ja 1982.

## Lähteet
McKesson

**McKesson** on erittäin suuri yhdysvaltalainen yritys, joka myy sairaanhoitoon, terveydenhoitoon ja potilasvalvontaan liittyviä laitteita ja tuotteita. Yritys on Yhdysvaltain suurin lääkejakelija; kolmasosa Yhdysvalloista myydyistä lääkkeistä kulkee sen kautta. Yhtiön kotipaikka on San Francisco ja sen osake noteerataan New Yorkin pörssissä.

Yhtiö oli vuoden 2012 Fortune 500-listalla neljännellätoista sijalla. Vuoden 2017 listalla sjoitus oli 11. Fortune Global 500 -listalla ja yhtiön vuoden 2016 liikevaihto oli 198,5 miljardia Yhdysvaltain dollaria, jolla tehtiin 5,1 miljardin USD:n voitto.

## Lähteet

## Aiheesta muualla
Valero Energy

**Valero Energy** on yhdysvaltalainen yritys, joka valmistaa ja myy polttoaineita ja muita petrokemian tuotteita. Se on toiminut aikaisemmin lähinnä Yhdysvalloissa, mutta vuonna 2011 se osti öljynjalostamon Walesista Chevron-yhtiöltä.

Vuonna 2011 se ilmoitti ostavansa michiganilaisen etanolitehtaan koko tuotannon vuodesta 2013 alkaen, voidakseen täyttää Yhdysvaltojen säännökset etanolin sekoittamisesta polttoaineeseen.

Yhtiö oli vuoden 2012 Fortune 500 -listalla kahdennellatoista sijalla.

## Lähteet
Metro: Last Light

**Metro: Last Light** on 4A Gamesin kehittämä ja Deep Silverin julkaisema ensimmäisen persoonan ammuntapeli. Peli julkaistiin vuonna 2013 Microsoft Windowsille, PlayStation 3:lle, Xbox 360:lle, OS X:lle ja Linuxille sekä vuonna 2014 PlayStation 4:lle ja Xbox Onelle. Peli on jatko-osa vuoden 2010 videopelille *[[Metro 2033 (videopeli)|Metro 2033]]*. Vuonna 2015 julkaistu *[[Metro 2035]]* -romaani perustuu *Last Lightin* tarinaan.

Uutena sisältönä pelissä on pelimoodit Ranger ja Ranger Hardcore, jotka muuttavat pelaamisen realistisemmaksi. Moodit tulee ostaa erikseen, mutta rajoitettu erä *Metro: Last Light* -pelistä sisältää moodit valmiiksi.

Vuonna 2014 sarjan kaksi ensimmäistä osaa julkaistiin päivitettyinä *Redux*-versioina.

## Juoni

Vuonna 2034 ydintalvi on laantunut maan pinnalla. Ihmiset ovat saaneet edellisessä osassa mainitun D6:n haltuunsa. Artyom saa selville ystävänsä Khanin kautta, että Mustat eivät olekaan uhka, vaan pikemminkin ihmiskunnan pelastus. Khan on löytänyt yhden Mustan, joka selvisi Artyomin pommituksesta vuosi sitten. Artyom saa Khanilta tehtäväkseen pyydystää tämän, kun taas muut D6:n johtohenkilöt kehottavat tätä tuhoamaan Mustan. Nuori nainen, Anna, lähetetään Artyomin kanssa nappaamaan olentoa ulkoa, mutta olento ehtii tainnuttamaan Artyomin. Artyom herää natsien sellistä muutaman muun kanssa, mutta ehtii erään kommunistin, Pavelin, kanssa tappamaan molemmat kidnappaajat. Artyom lähtee Pavelin kanssa pakoon natsien tukikohdasta, ja käy ilmi Pavelin pettäessä Artyomin, että metron asemia ollaan tuhoamassa keinotekoisen viruksen avulla. Ongelmat eivät lopu, sillä Musta on kadoksissa, ja se on ehkä ainoa pelastus.

Pelissä on edeltäjänsä tavoin kaksi lopetusta, ”hyvä” ja ”huono”. Peli valitsee lopetustarinan pelaajan toiminnan perusteella. Huonossa lopussa Artyom räjäyttää itsensä, Millerin, loput sotilaat sekä kommunistit pommilla ja tuhoaa samalla D6:n. Hyvässä lopetuksessa Musta estää Artyomia räjäyttämästä pommia ja heidän löytämät loput Mustat tappavat kommunistit. Artyom jää henkiin, Miller halvaantuu mutta jatkaa johtotehtävissä, Uhlman kuolee (myös huonossa lopetuksessa) sekä Khan katoaa.
 

## Vastaanotto
Pelaaja-lehti on antanut pelille arvosanan 8/10 arvostelussaan.

## Lähteet

## Aiheesta muualla
*
Lauri Aura

**Lauri Tapio Aura** (31. heinäkuuta 1929 Hämeenlinna – 19. helmikuuta 1999 Helsinki) oli Lappeenrannan teknillisen korkeakoulun sähkötekniikan professori ja  vararehtori. Hän toimi sähkötekniikan professorina vuosina 1974–1992.

Aura valmistui insinööriksi 1954 Helsingin teknillisestä oppilaitoksesta, diplomi-insinööriksi 1960 ja tekniikan lisensiaatiksi 1974 Teknillisestä korkeakoulusta. Sen jälkeen hän toimi Sveitsissä Boverin suunnitteluinsinöörinä 1954–1955, Helsingin teknillisen oppilaitoksen assistenttina 1955–1960, erikoisopettajana vuodesta 1961, säätötekniikan lehtorina 1969–1974, Siemens oy:n toimistopäällikkönä 1961–1969. Sitten hän siirtyi Teknilliseen korkeakouluun sähkötekniikan vt. apulaisprofessoriksi vuosiksi 1970–1974 ja sieltä Lappeenrantaan teknillisen korkeakoulun sähkötekniikan professoriksi vuodesta 1974. Hän toimi myös korkeakoulun vararehtorina 1975–1986. Hän jäi virastaan eläkkeelle vuonna 1992.

## Lähteet
Sonic Dash

**Sonic Dash** on Hardlightin kehittämä ja Segan julkaisema tasohyppelypeli. Peli on julkaistu vain matkapuhelimille, ja se on toinen Sonic the Hedgehog-pelisarjan peli, jonka on kehittänyt Hardlight kännykkäalustoille, ensimmäisen ollessa Sonic Jump. Peli julkaistiin 7. maaliskuuta 2013.

Pelissä on tarkoituksena kerätä mahdollisimman paljon sormuksia, joilla voi avata erilaisia hahmoja tai erilaisia erikoisvoimia. Pelissä on myös pelin sisäisiä ostoja joihin kuuluu punaiset, myös tasoissa kerättävät sormukset. Näillä ostetaan eri hahmoja.

## Lähteet
António Baltasar Marcelino

**António Baltasar Marcelino** (21. syyskuuta 1930 Lousa – 9. lokakuuta 2013) oli portugalilainen roomalaiskatolinen piispa. Hänet vihittiin papiksi 9. kesäkuuta 1955 ja nimitettiin Lissabonin vihkipiispaksi sekä Cercinan titulaaripiispaksi 15. heinäkuuta 1975. Piispaksi vihkiminen seurasi 21. syyskuuta. Pääkonsekraattorina toimi António Ribeiro, jota avustivat Agostinho Joaquim Lopes de Moura ja António Ferreira Gomes. 

Baltasar Marcelino sai 8. syyskuuta 1983 nimityksen Aveiron koadjuuttoripiispaksi, ja 20. tammikuuta 1988 hänestä tuli sen piispa. Hän jäi eläkkeelle 21. syyskuuta 2006.

## Lähteet
Eino Grönholm

**Eino Olavi Grönholm** (28. heinäkuuta 1931 Hattula – 11. toukokuuta 1990 Forssa) oli suomalainen poliitikko.

Grönholm työskenteli muurarina ja rapparina Hämeenlinnan seudulla vuosina 1949–1962, opiskeli sitten rakennusmestariksi ja toimi vuosina 1965–1975 työsuunnittelijana ja rakennuspiirtäjänä Rakennusvalmiste Oy:n palveluksessa Forssassa. 

Kansanedustajaksi Hämeen läänin eteläisestä vaalipiiristä Grönholm tuli vuonna 1975 varasijalta Eero Salon jälkeen ja kuului sosialidemokraattiseen eduskuntaryhmään. Hän tuli valituksi uudelleen eduskuntavaaleissa 1979 ja toimi kansanedustajana vielä toisen kauden vuoteen 1983. Eduskunnan valiokunnista hän kuului Laki- ja talousvaliokuntaan, Puolustusasiainvaliokuntaan, sivistysvaliokuntaan, Suureen valiokuntaan ja Toiseen lakivaliokuntaan. Presidentin valitsijamiehenä Grönholm oli vuosina 1978 ja 1982. 

## Lähteet
António Ferreira Gomes

**António Ferreira Gomes** (10. toukokuuta 1906 Milhundos – 13. huhtikuuta 1989) oli portugalilainen roomalaiskatolinen piispa. Hänet vihittiin papiksi Porton hiippakuntaan 22. syyskuuta 1928 ja nimitettiin Portalegren koadjuuttoripiispaksi sekä Rhanduksen titulaaripiispaksi 15. tammikuuta 1948. Piispaksi vihkiminen seurasi 2. toukokuuta. Pääkonsekraattorina toimi Agostinho de Jesus e Souza, jota avustivat António Valente da Fonseca ja Manuel Marilla Ferreira da Silva.

Ferreira Gomesista tuli 6. heinäkuuta 1949 Portalegren piispa. 31. heinäkuuta 1952 hän sai nimityksen Porton piispaksi, jona hän toimi, kunnes jäi eläkkeelle 12. helmikuuta 1982. Hän osallistui Vatikaanin toiseen kirkolliskokoukseen.

## Lähteet
Nuijapäägalaksi

**Nuijapäägalaksi** (tunnetaan myös nimellä **UGC 10214**) on sauvaspiraaligalaksi Lohikäärmeen tähdistössä noin 400 miljoonan valovuoden päässä Maasta.

Galaksi on saanut nimensä 280 000 valovuoden mittaisesta pyrstöstään, joka koostuu kirkkaista tähtijoukoista. Pyrstön uskotaan syntyneen, kun toinen galaksi ohitti Nuijapään lähietäisyydeltä ja repi painovoimallaan osan galaksista pitkäksi nauhaksi. Tulevaisuudessa pyrstö tulee todennäköisesti häviämään, ja sen tähtijoukoista tulee galaksinsa kiertolaisia.

## Lähteet
Augusto César Alves Ferreira da Silva

**Augusto César Alves Ferreira da Silva** (s. 15. maaliskuuta 1932 Celorico de Basto) on portugalilainen roomalaiskatolinen piispa. Hän kuuluu lasaristeihin. Hänet vihittiin papiksi 24. heinäkuuta 1960 ja nimitettiin Teten hiippakunnan johtajaksi Mosambikiin 19. helmikuuta 1972. Piispaksi vihkiminen seurasi 21. toukokuuta. Pääkonsekraattorina toimi António Ribeiro, jota avustivat António de Castro Xavier Monteiro ja Manuel Marilla Ferreira da Silva.

Alves Ferreira da Silva erosi Teten piispan tehtävistä 31. toukokuuta 1976. Hän sai 25. syyskuuta 1978 uuden nimityksen portugalilaisen Portalegre-Castelo Brancon hiippakunnan piispaksi, jona hän toimi, kunnes erosi 22. huhtikuuta 2004.

## Lähteet
Inter RAO

**Inter RAO** eli **Inter RAO JeES** () on Venäjän suurimpia energia-alan konserneja. Yhtiö on tunnettu sähkön- ja lämmöntuotannostaan, sähköenergian tuonnista ja viennistä Venäjälle, kaupankäynnistä Venäjän omilla ja kansainvälisillä sähkömarkkinoilla. Inter RAO vastaa Venäjän federaation rajat ylittävästä sähkökaupasta, jota se käy muun muassa Suomen, Valko-Venäjän, Liettuan, Georgian, Ukrainan ja Turkin sähkömarkkinoiden kanssa.

Inter RAO on yhtiömuodoltaan julkinen osakeyhtiö (OAO). Se perustettiin alun perin vuonna 1997 Venäjän federaation laajan RAO JeES Rossii -energiakonsernin energiakaupasta vastaavaksi tytäryhtiöksi. Emoyhtiön hajottamisen seurauksena yhtiö itsenäistyi vuonna 2008.
 
Vuotta 2012 koskeva tilinpäätös osoittaa liikevaihdon kasvaneen (556,189&nbsp;mrd. RUR) mutta tuloksen menneen tappiolle (–22,355 mrd. RUR).


Kuva:North-West CHP power station2.jpg|Luoteista lämpövoimalaa (900&nbsp;MW) Pietarissa.
Kuva:Metsamor aerien.jpg| Yhtiön hallinnoima ydinvoimala (815&nbsp;MW) Armeniassa.
Kuva:Pechor gres and mountains.JPG| Petšoran voimala (1&nbsp;060&nbsp;MW).
Kuva:Sangtuda 1.jpg|Sangtudan vesivoimalaa (670&nbsp;MW) Tadžikistanissa.

## Lähteet

## Aiheesta muualla
*Venäjä hamuaa halpaa sähköä Suomesta (05/2013) (hs.fi)
*Energiakauppa päälaelleen: Venäjä alkaa ostaa sähköä Suomesta (04/2013)  (aamulehti.fi)
*Laitoksiaan uusineen Venäjän sähkön vienti Suomeen romahti (01/2013) (yle.fi)
*Fortum-sopimuksen arvo nousi Venäjällä(02/2010) (taloussanomat.fi)
Matías Aguirregaray

**Matías Aguirregaray Guruceaga** (s. 1. huhtikuuta 1989 Porto Alegre, Brasilia) on brasilialainen jalkapalloilija. Hän edustaa uruguaylaista Club Atlético Peñarolia ja on pelipaikaltaan oikea laitapuolustaja.

## Seurajoukkueura
24. elokuuta 2011 italialaisseura Palermo ilmoitti hankkineensa Aguirregarayn kauden kestävällä lainasopimuksella. Hän pelasi ensimmäisen sarjaottelunsa joukkueessa Cagliaria vastaan.

## Maajoukkueura
Aguirregaray teki ensiesiintymisensä Uruguayn maajoukkueessa helmikuussa 2013 pelatussa ystävyysottelussa Espanjaa vastaan.

## Lähteet

## Aiheesta muualla
* Matías Aguirregarayn esittely ja tilastot Soccerway-sivustolla
Eugène Abissa Kwaku

**Eugène Abissa Kwaku** (1927 – 10. elokuuta 1978) oli norsunluurannikkolainen roomalaiskatolinen piispa. Hänet vihittiin papiksi 20. joulukuuta 1956 ja nimitettiin Abengouroun hiippakunnan ensimmäiseksi johtajaksi 13. syyskuuta 1963. Piispaksi vihkiminen seurasi 24. marraskuuta. Pääkonsekraattorina toimi Grégoire-Pierre XV Agagianian, jota avustivat Bernard Yago ja Emile Durrheimer.

Abissa Kwaku osallistui Vatikaanin toiseen kirkolliskokoukseen. Hän kuoli virassa. Vuonna 1979 hänen seuraajakseen nimitettiin Laurent Yapi.

## Lähteet
Laurent Yapi

**Laurent Yapi** (24. syyskuuta 1937 – 17. elokuuta 1980) oli norsunluurannikkolainen roomalaiskatolinen piispa. Hänet vihittiin papiksi Abidjanin arkkihiippakuntaan 21. joulukuuta 1963 ja nimitettiin sen vihkipiispaksi sekä Capsuksen titulaaripiispaksi 21. syyskuuta 1970. Piispaksi vihkiminen seurasi 25. lokakuuta. Pääkonsekraattorina toimi Bernard Yago, jota avustivat Bernard Agré ja Emile Durrheimer.

12. tammikuuta 1979 Yapi sai nimityksen Abengouroun piispaksi edesmenneen Eugène Abissa Kwakun seuraajana. Yapi kuoli 42-vuotiaana virassa, ja hänen seuraajakseen nimitettiin Bruno Kouamé.

## Lähteet
Gbaya Boniface Ziri

**Gbaya Boniface Ziri** (s. 31. joulukuuta 1949 Gagnoa) on norsunluurannikkolainen roomalaiskatolinen piispa. Hän kuuluu jesuiittoihin.

Ziri vihittiin papiksi 6. kesäkuuta 1976 ja inkardinoitiin vuonna 1994 Abengouroun hiippakuntaan. Hän sai 1. heinäkuuta 2009 nimityksen saman hiippakunnan johtoon, ja piispaksi vihkiminen seurasi 22. elokuuta. Pääkonsekraattorina toimi Bernard Agré, jota avustivat Pierre-Marie Coty ja Joseph Yapo Aké. Zirin edeltäjä Abengouroun piispana oli Jean-Jacques Koffi Oi Koffi.

## Lähteet
Armindo Lopes Coelho

**Armindo Lopes Coelho** (16. helmikuuta 1931 Regilde – 29. syyskuuta 2010) oli portugalilainen roomalaiskatolinen piispa. Hänet vihittiin papiksi Porton hiippakuntaan 1. elokuuta 1954 ja nimitettiin sen vihkipiispaksi sekä Elvaksen titulaaripiispaksi 16. marraskuuta 1978. Piispaksi vihkiminen seurasi 25. maaliskuuta 1979. Pääkonsekraattorina toimi António Ferreira Gomes, jota avustivat Domingos de Pinho Brandão ja Manuel da Silva Martins.

15. lokakuuta 1982 Lopes Coelho sai nimityksen Viana do Castelon ja 13. kesäkuuta 1997 Porton piispaksi. Hän jäi eläkkeelle 22. helmikuuta 2007.

## Lähteet
Joseph Yapo Aké

**Joseph Yapo Aké** (s. 11. huhtikuuta 1951) on norsunluurannikkolainen roomalaiskatolinen arkkipiispa. Hänet vihittiin papiksi Abidjanin arkkihiippakuntaan 9. heinäkuuta 1978 ja nimitettiin sen vihkipiispaksi sekä Castellum Tatroportuksen titulaaripiispaksi 15. toukokuuta 2001. Piispaksi vihkiminen seurasi 2. syyskuuta. Pääkonsekraattorina toimi Bernard Agré, jota avustivat Auguste Nobou ja Paul Dacoury-Tabley. 

Aké sai 21. heinäkuuta 2006 nimityksen Yamoussoukron piispaksi, jonka virkaan hänet asetettiin 23. syyskuuta. Hänet nimitettiin 22. marraskuuta 2008 Gagnoan arkkipiispaksi.

## Lähteet
Antonino Eugénio Fernandes Dias

**Antonino Eugénio Fernandes Dias** (s. 15. joulukuuta 1948 Longos Vales) on portugalilainen roomalaiskatolinen piispa. Hänet vihittiin papiksi Bragan arkkihiippakuntaan 13. kesäkuuta 1974 ja nimitettiin sen vihkipiispaksi sekä Tamatan titulaaripiispaksi 10. marraskuuta 2000. Piispaksi vihkiminen seurasi 21. tammikuuta 2001. Pääkonsekraattorina toimi José Augusto Martins Fernandes Pedreira, jota avustivat Jorge Ferreira da Costa Ortiga ja Armindo Lopes Coelho. 

Fernandes Dias sai 8. syyskuuta 2008 nimityksen Portalegre-Castelo Brancon piispaksi.

## Lähteet
Manuel da Silva Martins

**Manuel da Silva Martins** (20. tammikuuta 1927 Leça do Balio – 24. syyskuuta 2017) oli portugalilainen roomalaiskatolinen piispa. Hänet vihittiin papiksi 12. elokuuta 1951 ja nimitettiin Setúbalin hiippakunnan johtoon 16. heinäkuuta 1975. Piispaksi vihkiminen seurasi 26. lokakuuta. Pääkonsekraattorina toimi António Ferreira Gomes, jota avustivat Domingos de Pinho Brandão ja António Baltasar Marcelino.

Da Silva Martins erosi tehtävistään Setúbalin piispana 23. huhtikuuta 1998.

## Lähteet
Auguste Nobou

**Auguste Nobou** (29. tammikuuta 1928 – 12. lokakuuta 2006) oli norsunluurannikkolainen roomalaiskatolinen arkkipiispa. Hänet vihittiin papiksi Bouakén hiippakuntaan 5. kesäkuuta 1959 ja nimitettiin Korhogon hiippakunnan johtoon 15. lokakuuta 1971. Piispaksi vihkiminen seurasi 9. tammikuuta 1972. Pääkonsekraattorina toimi Bernard Yago, jota avustivat André-Pierre Duirat ja Emile Durrheimer. 

19. joulukuuta 1994 Korhogosta tuli arkkihiippakunta, ja Nobou jatkoi sen johtamista arkkipiispana, kunnes jäi eläkkeelle 25. syyskuuta 2003.

## Lähteet
Agostinho Joaquim Lopes de Moura

**Agostinho Joaquim Lopes de Moura** (16. tammikuuta 1911 Folhadela – 29. marraskuuta 1989) oli portugalilainen roomalaiskatolinen piispa. Hänet vihittiin spiritaanien papiksi 17. kesäkuuta 1934 ja nimitettiin Portalegren hiippakunnan johtoon 27. joulukuuta 1952. Piispaksi vihkiminen seurasi 26. huhtikuuta 1953. Pääkonsekraattorina toimi Manuel Gonçalves Cerejeira, jota avustivat Moisés Alves de Pinho ja António Valente da Fonseca.

18. heinäkuuta 1956 Portalegren hiippakunnan nimi muutettiin muotoon Portalegre-Castelo Branco. Lopes de Moura erosi piispan tehtävistä 25. syyskuuta 1978. Hän osallistui Vatikaanin toiseen kirkolliskokoukseen.

## Lähteet
Domingos de Pinho Brandão

**Domingos de Pinho Brandão** (9. tammikuuta 1920 Rossas – 22. elokuuta 1988) oli portugalilainen roomalaiskatolinen piispa. Hänet vihittiin papiksi 24. huhtikuuta 1943 ja nimitettiin Leirian hiippakunnan vihkipiispaksi sekä Filacan titulaaripiispaksi 6. joulukuuta 1966. Piispaksi vihkiminen seurasi 29. tammikuuta 1967. Pääkonsekraattorina toimi Maximilien de Fürstenberg, jota avustivat Florentino de Andrade e Silva ja João Pereira Venâncio.

1. heinäkuuta 1972 de Pinho Brandão sai nimityksen Porton vihkipiispaksi, jona hän toimi, kunnes kuoli 68-vuotiaana virassa.

## Lähteet
Bernard Yago

**Bernard Yago** (heinäkuu 1916 – 5. lokakuuta 1997 Abidjan) oli norsunluurannikkolainen roomalaiskatolinen arkkipiispa ja ensimmäinen maastaan valittu kardinaali. Hän opiskeli Abidjanissa ja Pariisissa. Hän sai pappisvihkimyksen 1. toukokuuta 1947, ja hänet valittiin Abidjanin arkkihiippakunnan johtoon 5. huhtikuuta 1960. Piispaksi konsekroinnin suoritti 8. toukokuuta 1960 paavi Johannes XXIII, jota avustivat Napoléon-Alexandre La Brie ja Fulton John Sheen. Samassa seremoniassa konsekroitiin Paul Zougrana, Jérôme Rakotomalala ja Peter Poreku Dery. 

Yagon motto piispana oli *Ut omnes unum sint*. Hän osallistui 1960-luvulla Vatikaanin toiseen kirkolliskokoukseen. Hänestä tehtiin San Crisogonon kardinaalipappi 2. helmikuuta 1983. Hän vetäytyi arkkipiispan tehtävistä 19. joulukuuta 1994 ja menetti äänioikeutensa konklaaveissa täytettyään 80 vuotta heinäkuussa 1996. Yago kuoli 81-vuotiaana, ja hänet haudattiin Pyhän Paavalin tuomiokirkkoon Abidjaniin.

Yagon edeltäjä Abidjanin arkkipiispana oli Jean-Baptiste Boivin, ja hänen seuraajakseen nimitettiin Bernard Agré.

## Lähteet

## Aiheesta muualla
* Catholic-Hierarchy.org: Bernard Cardinal Yago
Kärrynpyörägalaksi

**Kärrynpyörägalaksi** (tunnetaan myös nimellä **ESO 350-40**) on linssimäinen galaksi ja rengasgalaksi Kuvanveistäjän tähdistössä noin 500 miljoonan valovuoden päässä Maasta. 

## Kehitys
Galaksi oli alkujaan kierteisgalaksi, mutta 200 miljoonaa vuotta aiemmin kuin millaisena sen nyt näemme siihen törmäsi pienempi seuralaisgalaksi, mikä tuhosi spiraalirakenteen. Seurannut voimakas iskuaalto keräsi kaasua galaksin laitamille, jossa alkoi muodostua runsaasti tähtiä. Galaksin keskustan ympärillä näkyvä sinertävä rengas on tämän prosessin seurausta. Kärrynpyörägalaksi on siis myös tähtiryöppygalaksi. Galaksi on vähitellen saamassa takaisin alkuperäistä spiraalimuotoaan. 

## Röntgenlähteet
Kärrynpyörän kaltaisissa tähtiryöppygalakseissa syntyy paljon suuria ja hyvin kirkkaita tähtiä, jotka räjähtävät supernovina ja jättävät jälkeensä neutronitähtiä ja mustia aukkoja. Jos neutronitähti tai musta aukko sijaitsee tähtijärjestelmässä, se vetää kumppaneistaan ainetta ja aiheuttaa samalla runsaasti röntgensäteilyä. Tällaisia röntgenlähteitä on Kärrynpyörän galaksissa poikkeuksellisen paljon.

## Lähteet
René Libeer

**René Jules Libeer** (28. marraskuuta 1934 Roubaix – 13. marraskuuta 2006 Roubaix) oli ranskalainen nyrkkeilijä ja olympiamitalisti. Hän kilpaili vuoden 1956 kesäolympialaisissa Melbournessa ja sai siellä pronssia kärpässarjassa.

## Lähteet
Anatoli Demitkov

**Anatoli Nikolajevitš Demitkov** (; 27. toukokuuta 1926 – 15. elokuuta 2005) oli Neuvostoliittoa edustanut meloja ja olympiamitalisti. Hän kilpaili vuoden 1956 kesäolympialaisissa Melbournessa ja sai siellä hopeaa 1&nbsp;000 metrin kajakkikaksikossa. Lisäksi hän sai ratamelonnan maailmanmestaruuskilpailuissa hopeaa 1&nbsp;000 metrin kajakkikaksikossa ja pronssia 1&nbsp;000 metrin kajakkinelikossa (molemmat 1958).

## Lähteet
Vital Komenan Yao

**Vital Komenan Yao** (1938 – 22. syyskuuta 2006) oli norsunluurannikkolainen roomalaiskatolinen arkkipiispa. Hänet vihittiin papiksi Bouakén hiippakuntaan 19. joulukuuta 1964 ja nimitettiin sen johtoon 17. toukokuuta 1973. Piispaksi vihkiminen seurasi 29. heinäkuuta. Pääkonsekraattorina toimi André-Pierre Duirat, jota avustivat Auguste Nobou ja Laurent Yapi.

19. joulukuuta 1994 Bouaké korotettiin arkkihiippakunnaksi, ja Yao jatkoi sen johtamista arkkipiispana, kunnes kuoli virassa. Yaon edeltäjä oli André-Pierre Duirat, ja hänen seuraajakseen tuli koadjuuttoriarkkipiispa Paul-Siméon Ahouanan Djro.

## Lähteet
André-Pierre Duirat

**André-Pierre Duirat** SMA (30. toukokuuta 1908 Saint-Bonnet-de-Joux – 29. joulukuuta 1998) oli Norsunluurannikolla toiminut ranskalainen roomalaiskatolinen piispa. Hänet vihittiin papiksi 6. tammikuuta 1934 ja nimitettiin Bouakén prefektiksi 26. lokakuuta 1951. Hän sai nimityksen Bouakén piispaksi 4. heinäkuuta 1956, ja hänet konsekroi 8. joulukuuta Jean Delay, jota avustivat Jean-Baptiste Boivin ja Claude Marie Joseph Dupuy. 

Duirat osallistui Vatikaanin toiseen kirkolliskokoukseen. Hän erosi Bouakén piispan tehtävistä 17. toukokuuta 1973, jolloin hänen seuraajakseen nimitettiin Vital Komenan Yao.

## Lähteet
Paul-Siméon Ahouanan Djro

**Paul-Siméon Ahouanan Djro** (19. joulukuuta 1952 Bingerville – 12. helmikuuta 2024 Abidjan) oli norsunluurannikkolainen roomalaiskatolinen arkkipiispa. Hän kuului fransiskaaneihin.

Ahouanan Djro vihittiin papiksi 19. heinäkuuta 1981 ja nimitettiin Yamoussoukron hiippakunnan johtoon 6. joulukuuta 1995. Piispaksi vihkiminen seurasi 16. maaliskuuta 1996. Pääkonsekraattorina toimi Bernard Yago, jota avustivat Vital Komenan Yao ja Luigi Ventura. 12. tammikuuta 2006 Ahouanan Djro sai nimityksen Bouakén koadjuuttoriarkkipiispaksi, ja Vital Komenan Yaon kuollessa 22. syyskuuta 2006 Ahouanan Djrosta tuli tämän seuraaja arkkipiispana.

## Lähteet
Luigi Ventura

**Luigi Ventura** (s. 9. joulukuuta 1944 Borgosatollo) on italialainen roomalaiskatolinen arkkipiispa ja Pyhän istuimen diplomaatti. Hänet vihki papiksi Brescian hiippakuntaan Luigi Morstabilini 14. kesäkuuta 1969. Hänet nimitettiin Equiliumin titulaariarkkipiispaksi sekä apostoliseksi nuntiukseksi Norsunluurannikolle, Burkina Fasoon ja Nigeriin 25. maaliskuuta 1995. Piispaksi vihkiminen seurasi 29. huhtikuuta. Pääkonsekraattorina toimi Angelo Sodano, jota avustivat Bruno Foresti ja Giovanni Battista Re.

25. maaliskuuta 1999 Ventura sai nimityksen apostoliseksi nuntiukseksi Chileen, 22. kesäkuuta 2001 Kanadaan ja 22. syyskuuta 2009 Ranskaan.

## Lähteet
Cesarina Ricci

**Cesarina Ricci (de Tingoli)** (n. 1573 Cingoli – ?) oli italialainen säveltäjä. Hän julkaisi 20 madrigaalia kirjassa *Il primo libro de madrigali a cinque voci, con un dialogo a otto novamente composti & dati in luce* (1597). Viidestä äänestä kolmen osuudet ovat säilyneet; cantus- ja quintus-äänet puuttuvat. Kirja oli omistettu kardinaali Cinzio Passeri Aldobrandinille.

## Lähteet
Giuseppe Battaglia

**Giuseppe Battaglia** (6. maaliskuuta 1890 Brembate Sopra – 19. marraskuuta 1984) oli italialainen roomalaiskatolinen piispa. Hänet vihittiin papiksi 25. heinäkuuta 1914 ja nimitettiin Faenzan koadjuuttoripiispaksi sekä Messenen titulaaripiispaksi 21. elokuuta 1943. Piispaksi vihkiminen seurasi 10. lokakuuta. Pääkonsekraattorina toimi Adriano Bernareggi, jota avustivat Ettore Castelli ja Giacinto Tredici. 

Battagliasta tuli 17. joulukuuta 1944 Faenzan piispa, jona hän toimi, kunnes jäi eläkkeelle 31. elokuuta 1976. Hän osallistui Vatikaanin toiseen kirkolliskokoukseen.

## Lähteet
Benigno Carrara

**Benigno Carrara** (19. joulukuuta 1888 Serina – 27. heinäkuuta 1974) oli italialainen roomalaiskatolinen piispa. Hänet vihittiin papiksi 23. huhtikuuta 1911 ja nimitettiin Imolan koadjuuttoripiispaksi sekä Hieropoliin titulaaripiispaksi 20. joulukuuta 1947. Piispaksi vihkiminen seurasi 1. helmikuuta 1948. Pääkonsekraattorina toimi Adriano Bernareggi, jota avustivat Gustavo Testa ja Giuseppe Battaglia.

Carrarasta tuli 12. toukokuuta 1956 Imolan piispa, jona hän toimi, kunnes jäi eläkkeelle 12. maaliskuuta 1974. Hän osallistui Vatikaanin toiseen kirkolliskokoukseen.

## Lähteet
Tommaso Ghirelli

**Tommaso Ghirelli** (s. 2. elokuuta 1944 Forlì) on italialainen roomalaiskatolinen piispa. Hänet vihittiin papiksi Modiglianan hiippakuntaan 29. kesäkuuta 1969 ja inkardinoitiin Bolognan arkkihiippakuntaan maaliskuussa 1983.

Ghirelli sai 18. lokakuuta 2002 nimityksen Imolan hiippakunnan johtoon, ja piispaksi vihkiminen seurasi 30. marraskuuta. Pääkonsekraattorina toimi Giacomo Biffi, jota avustivat Giuseppe Fabiani ja Vincenzo Zarri. Ghirelli asetettiin virkaansa 15. joulukuuta.

## Lähteet
Stuart Hamblen

**Carl Stuart Hamblen** (20. lokakuuta 1908 Kellyville, Texas – 1989) oli yhdysvaltalainen gospelmusiikin laulaja, raittiusmies ja presidenttiehdokas.

## Elämä
Hamblen syntyi metodistisaarnaajan poikana. Hänen oli tarkoitus luoda ura opettajana, mutta countrymusiikista tuli hänen intohimonsa, ja hän aloitti 1920-luvulla esiintymisen laulavana cowboyna. Hamblenilla oli vuosien 1931–1952 välisenä aikana useita radio-ohjelmia. Hänellä oli levytyssopimukset Decca Recordsin, Columbian, Coralin ja RCA Victorin kanssa. Hän esiintyi myös lännenelokuvissa. Menestyksen paineet kuitenkin ajoivat hänet peluriksi ja alkoholin ongelmakäyttäjäksi.

Vuonna 1949 Hamblen meni Suzy-vaimonsa taivuttelemana Billy Grahamin rukouskokoukseen Los Angelesissa. Koettuaan uskonnollisen heräämisen hän lopetti alkoholinkäyttönsä lisäksi myös radio-ohjelmansa ja uran näyttelijänä. Hän alkoi kiertää maata kristillisenä puhujana ja laulajana. 1950-luvun alussa Hamblen aloitti uuden radio-ohjelman "The Cowboy Church of the Air". Hänen sponsorinsa vaativat häntä osallistumaan alkoholimainontaan, mutta hän kieltäytyi, ja sponsorit lopettivat show’n.

Yhdysvaltain presidentinvaaleissa 1952 Hamblen oli Prohibition Partyn ehdokas.

Hamblenin merkittäviä lauluja ovat "This Old House" ja "It Is No Secret". Hamblen sai tähden Hollywood Walk of Famelle vuonna 1976. Hän kuoli aivokasvaimen takia tehdyn leikkauksen jälkeen vuonna 1989. Hänet otettiin postuumisti Texas Country Music Hall of Fameen (2001) ja Gospel Music Hall of Fameen (2004). Hamblenin leski Suzy kuoli 101 vuoden iässä vuonna 2008.

## Lähteet

## Aiheesta muualla
*
Francesco Cavina

**Francesco Cavina** (s. 17. helmikuuta 1955 Faenza) on italialainen roomalaiskatolinen piispa. Hänet vihki papiksi Imolan hiippakuntaan Luigi Dardani 15. toukokuuta 1980. Hänet nimitettiin Carpin hiippakunnan johtoon 14. marraskuuta 2011, ja piispaksi vihkiminen seurasi 22. tammikuuta 2012. Pääkonsekraattorina toimi Tarcisio Bertone, jota avustivat Dominique François Joseph Mamberti ja Tommaso Ghirelli. Cavina asetettiin virkaansa 5. helmikuuta.

## Lähteet
Rengasgalaksi

**Rengasgalaksi** on harvinainen, renkaan muotoinen galaksi. Galaksin renkaassa on runsaasti suuria, nuoria ja hyvin kirkkaita sinisiä tähtiä. Joidenkin tähtitieteilijöiden mukaan rengasgalaksi syntyy, kun pienempi galaksi kulkee suuremman galaksin keskustan läpi. Toisten teorioiden mukaan rengas kasautuu galaksin ympärille ulkopuolisesta aineesta. 

## Katso myös
*Kärrynpyörägalaksi

## Lähteet
Luigi Morstabilini

**Luigi Morstabilini** (15. syyskuuta 1907 – 26. heinäkuuta 1989) oli italialainen roomalaiskatolinen piispa. Hänet vihittiin papiksi 30. toukokuuta 1931 ja nimitettiin Veroli-Frosinonen hiippakunnan johtoon 11. elokuuta 1962. Piispaksi vihkiminen seurasi 9. syyskuuta. Pääkonsekraattorina toimi Giuseppe Piazzi, jota avustivat Benigno Carrara ja Giuseppe Battaglia.

Morstabilini sai 7. lokakuuta 1964 nimityksen Brescian piispaksi, jona hän toimi, kunnes jäi eläkkeelle 7. huhtikuuta 1983. Hän osallistui Vatikaanin toiseen kirkolliskokoukseen.

## Lähteet
Alexandre Kouassi

**Alexandre Kouassi** (1934 – 16. joulukuuta 1994) oli norsunluurannikkolainen roomalaiskatolinen piispa. Hänet vihittiin papiksi 21. heinäkuuta 1961 ja nimitettiin Bondoukoun hiippakunnan johtoon 28. elokuuta 1987. Piispaksi vihkiminen seurasi 10. tammikuuta 1988. Pääkonsekraattorina toimi Bernard Yago, jota avustivat Bruno Kouamé ja Emile Durrheimer.

Kouassi kuoli virassa. Hän oli ollut Bondoukoun ensimmäinen piispa, ja hänen seuraajakseen nimitettiin Félix Kouadjo.

## Lähteet
Claudio Barrientos

**Claudio Barrientos Negrón** (10. marraskuuta 1935 Osorno – 7. toukokuuta 1982) oli chileläinen nyrkkeilijä ja olympiamitalisti. Hän kilpaili vuoden 1956 kesäolympialaisissa Melbournessa ja sai siellä pronssia kääpiösarjassa. Lisäksi hän sai höyhensarjassa hopeaa vuoden 1955 Pan-Amerikan kisoissa. Barrientosilla oli lempinimi *Tripa*.

## Lähteet
Henryk Niedźwiedzki

**Henryk Władysław Niedźwiedzki** (6. huhtikuuta 1933 Niedźwiady – 9. helmikuuta 2018) oli puolalainen nyrkkeilijä ja olympiamitalisti. Hän kilpaili vuoden 1956 kesäolympialaisissa Melbournessa ja sai siellä pronssia höyhensarjassa. Hän osallistui myös Helsingin kesäolympialaisiin 1952 ja kilpaili siellä kääpiösarjassa.

## Lähteet
Carl Widmer

**Carl Widmer** (1900–?) oli sveitsiläinen voimistelija ja olympiamitalisti. Hän kilpaili vuoden 1924 kesäolympialaisissa Pariisissa ja oli siellä mukana saamassa pronssia joukkuevoimistelussa. Widmer osallistui myös yksilökilpailuihin jääden muun muassa hevosessa neljänneksi ja moniottelussa 32. sijalle.

## Lähteet